CELEX: 62012CN0550
Language: hu
Date: 2012-12-03 00:00:00
Title: C-550/12. P. sz. ügy: A Törvényszék (hatodik tanács) T-160/10. sz., J kontra Európai Parlament ügyben 2012. szeptember 27-én hozott ítélete ellen J által 2012. december 3-án benyújtott fellebbezés

2.2.2013   
            
            
               HU
            
            
               Az Európai Unió Hivatalos Lapja
            
            
               C 32/9
            
         A Törvényszék (hatodik tanács) T-160/10. sz., J kontra Európai Parlament ügyben 2012. szeptember 27-én hozott ítélete ellen J által 2012. december 3-án benyújtott fellebbezés
   (C-550/12. P. sz. ügy)
   2013/C 32/12
   Az eljárás nyelve: német
   
      Felek
   
   
      Fellebbező: J (képviselő: A. Auer ügyvéd)
   
      A másik fél az eljárásban: Európai Parlament
   
      A fellebbező kérelmei
   
   A fellebbező azt kéri, hogy a Bíróság
   
               —
            
            
               teljes egészében helyezze hatályon kívül az Európai Unió Törvényszékének a T-160/10. sz. ügyben 2012. szeptember 27-én hozott ítéletét a következő rendelkező formulát alkalmazva: „A Bíróság az Európai Unió Törvényszékének a T-160/10. sz., J kontra Európai Parlament ügyben 2012. szeptember 27-én hozott ítélet teljes egészében hatályon kívül helyezi. Az Európai Parlament viseli a költségeket.”
            
         Amennyiben a fellebbezés megalapozottnak bizonyul,
   
               —
            
            
               teljes egészében adjon helyt az elsőfokú eljárásban benyújtott, az Európai Parlament petíciós bizottsága 2010. március 2-i azon határozatának megsemmisítésére irányuló keresetének, amellyel az a fellebbező által 2009. november 19-én benyújtott 1673/2009. sz. petíciót elutasította;
            
         
               —
            
            
               kötelezze az Európai Parlamentet az elsőfokú eljárás költségeinek megtérítésére;
               másodlagosan
            
         
               —
            
            
               az ügyet utalja vissza ismételt döntéshozatalra a Törvényszékhez.
            
         
      Jogalapok és fontosabb érvek
   
   A Törvényszék helytelenül állapította meg azt, hogy a petíciós bizottság a fellebbező petíciójának elfogadhatatlanná nyilvánításakor az indokolási kötelezettségét nem sértette meg. A fellebbező a petíciójában kifejezetten a tulajdonjog sérelmére és a 2004/48/EK irányelvnek (1) az osztrák hatóságok általi megsértésére hivatkozik. A petíciót elfogadhatatlanná nyilvánító határozat nem tér ki ezen kifejezetten nevesített jogsértésekre, ily módon a fellebbező számára nem világos, hogy az Európai Parlament a petícióját mely indokból tartja elfogadhatatlannak.
   A Törvényszék továbbá tévesen alkalmazta a jogot, amikor arra a következtetésre jutott, hogy az osztrák hatóságok eljárása az uniós jog végrehajtásával egyáltalán nem áll összefüggésben. Az osztrák hatóságok a fellebbező szerzői jogi védelem alatt álló dokumentumait foglalták le anélkül, hogy ezért kártalanították volna. Ezáltal sérült a fellebbezőnek a 2004/48/EK irányelv hatálya alá tartozó (szellemi) tulajdonjoga.
   
      (1)  A szellemi tulajdonjogok érvényesítéséről szóló, 2004. április 29-I 2004/48/EK irányelv (HL L 157., 45. o.; magyar nyelvű különkiadás 17. fejezet, 2. kötet, 32. o.; a helyesbítések nem érintik a magyar nyelvi változatot).